title: Komisijas Īstenošanas regula (ES) 2019/849 (2019. gada 24. maijs), ar ko Īstenošanas regulu (ES) 2017/1492 groza attiecībā uz holekalciferola (D3 vitamīna) maksimālo saturu lašu dzimtas zivju barībā (Dokuments attiecas uz EEZ.)

text:
                  27.5.2019

                  LV

                  Eiropas Savienības Oficiālais Vēstnesis

                  L 139/4

         KOMISIJAS ĪSTENOŠANAS REGULA (ES) 2019/849
         (2019. gada 24. maijs),
         ar ko Īstenošanas regulu (ES) 2017/1492 groza attiecībā uz holekalciferola (D3 vitamīna) maksimālo saturu lašu dzimtas zivju barībā
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 13. panta 2. punktu,
         tā kā:

                     (1)

                     Komisijas Īstenošanas regula (ES) 2017/1492 (2) atļauj holekalciferolu (D3 vitamīnu) lietot par barības piedevu visu sugu dzīvniekiem. Maksimālais atļautais D3 vitamīna saturs, kas minētajā regulā noteikts attiecībā uz zivīm, ir 3 000 SV/kg kompleksās barības.

                     (2)

                     Norvēģijas Pārtikas nekaitīguma iestāde (NFSA) ir iesniegusi pētījumus, kas liecina, ka zivīm un patērētājiem nav kaitīgi D3 vitamīna līmeņi, kas ir ievērojami augstāki (60 000 SV/kg kompleksās barības) par maksimālo atļauto saturu.

                     (3)

                     Kontroles vajadzībām veikta pielaides līmeņu aprēķina rezultāti var uzrādīt abās vienībās (mg vai SV) izteikto vērtību nesakritību. Tāpēc līmeņi atļaujā būtu jānorāda tikai starptautiskajās vienībās (SV).

                     (4)

                     Pamatodamās uz NFSA iesniegtajiem datiem, Eiropas Pārtikas nekaitīguma iestāde (EFSA) 2017. gada 25. janvāra atzinumā (3) un 2018. gada 29. novembra (4) atzinumā secināja, ka kopējais D3 vitamīna līmenis 60 000 SV/kg kompleksās barības ir nekaitīgs patērētājiem un videi. Turklāt EFSA secināja, ka ierosinātie līmeņi ir nekaitīgi lašu dzimtas zivīm. Par citām zivīm pieejamie dati nebija pietiekami, lai secinātu, vai kopējais D3 vitamīna līmenis 60 000 SV/kg kompleksās barības ir tām nekaitīgs. Tāpēc atļauja būtu jāattiecina tikai uz lašu dzimtas zivīm. 2012. gada 13. novembra atzinumā (5)
                        EFSA secināja, ka D3 vitamīns nav ādas un acu kairinātājs un nav ādas sensibilizators. Attiecībā uz dažiem D3 vitamīna preparātiem pastāv iespējamība, ka darbinieki tiks eksponēti augstiem D3 vitamīna līmeņiem, to ieelpojot. D3 vitamīns, to ieelpojot, ir ļoti toksisks. Eksponētība tā putekļiem ir kaitīga cilvēkiem, kas rīkojas ar šo piedevu. Tā kā vitamīna D3 līmeņi ir paaugstināti, tas var ietekmēt lietotāju drošību, tāpēc Komisija uzskata, ka būtu jāveic atbilstoši aizsardzības pasākumi, kuru mērķis ir nepieļaut kaitīgu ietekmi uz cilvēka veselību, jo īpaši attiecībā uz piedevas lietotājiem.

                     (5)

                     Tāpēc Īstenošanas regulas (ES) 2017/1492 pielikums būtu attiecīgi jāgroza.

                     (6)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Īstenošanas regulas (ES) 2017/1492 pielikumu aizstāj ar šīs regulas pielikuma tekstu.

            2. pants
            Stāšanās spēkā
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 24. maijā

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 268, 18.10.2003., 29. lpp.

            (2)  Komisijas 2017. gada 21. augusta Īstenošanas regula (ES) 2017/1492 par atļauju holekalciferolu lietot par barības piedevu visu sugu dzīvniekiem (OV L 216, 22.8.2017., 19. lpp.).

            (3)  EFSA Journal 2017; 15(3):4713.

            (4)  EFSA Journal 2019; 17(1):5540.

            (5)  EFSA Journal 2012; 10(12):2968.

            PIELIKUMS

                        Piedevas identifikācijas numurs

                        Atļaujas turētāja nosaukums

                        Piedeva

                        Sastāvs, ķīmiskā formula, apraksts, analīzes metode

                        Dzīvnieku suga vai kategorija

                        Maksimālais vecums

                        Minimālais saturs

                        Maksimālais saturs

                        Citi noteikumi

                        Atļaujas derīguma termiņš

                        SV holekalciferola (1) kilogramā kompleksās barības ar mitruma saturu 12 %

                           Kategorija: uzturfizioloģiskās piedevas. Funkcionālā grupa: Vitamīni, provitamīni un noteiktas ķīmiskas vielas ar tiem līdzīgu iedarbību

                        3a671

                        —

                        “Holekalciferols” jeb “D3 vitamīns”

                           Piedevas sastāvs

                        Holekalciferols

                           Aktīvās vielas raksturojums

                        Holekalciferols
                        C27H44O

                           CAS numurs: 67-97-0
                        Ciets vai sveķveidīgs holekalciferols, ražots ķīmiskā sintēzē
                        Tīrības kritēriji:
                        vismaz 80 % (holekalciferola un preholekalciferola) un ne vairāk kā 7 % tahisterīna

                           Analīzes metode
                            (2)

                                    —

                                    D3 vitamīna noteikšanai barības piedevā: augstas izšķirtspējas šķidrumhromatogrāfijas metode kopā ar UV detektēšanu (HPLC-UV, 254 nm) – Eiropas farmakopejas metode 01/2008:0574,0575,0598.

                                    —

                                    D3 vitamīna noteikšanai premiksos: augstas izšķirtspējas šķidrumhromatogrāfijas metode kopā ar UV detektēšanu 265 nm (HPLC-UV) – VDLUFA 1997, Methodenbuch, 13.8.1. metode.

                                    —

                                    D3 vitamīna noteikšanai barībā:

                                                —

                                                augstas izšķirtspējas šķidrumhromatogrāfijas metode kopā ar UV detektēšanu 265 nm (HPLC-UV) – VDLUFA 1997, Methodenbuch, 13.8.1. metode, vai

                                                —

                                                apgrieztās fāzes augstas izšķirtspējas šķidrumhromatogrāfija kopā ar UV detektēšanu 265 nm (RP-HPLC-UV), EN 12821.

                                    —

                                    D3 vitamīna noteikšanai ūdenī: apgrieztās fāzes augstas izšķirtspējas šķidrumhromatogrāfija kopā ar UV detektēšanu 265 nm (RP-HPLC-UV), EN 12821.

                        Cūkas

                        —

                        —

                        2 000  SV

                                    1.

                                    D3 vitamīnu drīkst laist tirgū un lietot par piedevu preparāta veidā.

                                    2.

                                    Barībā piedevu iekļauj premiksa veidā.

                                    3.

                                    Piedevas un premiksu lietošanas norādījumos norāda glabāšanas un stabilitātes nosacījumus.

                                    4.

                                    Maksimālais 25-hidroksiholekalciferola un holekalciferola kombinācijas saturs kilogramā kompleksās barības:

                                                —

                                                ≤ 5 000  SV D3 vitamīna gaļas cāļiem un gaļas tītariem,

                                                —

                                                ≤ 3 200  SV citiem mājputniem,

                                                —

                                                ≤ 2 000  SV cūkām.

                                    5.

                                    Aizliegts lietot kopā ar D2 vitamīnu.

                                    6.

                                    Barības apritē iesaistītie operatori piedevas un premiksu lietotājiem nosaka darbības procedūras un organizatoriskos pasākumus, kas vajadzīgi, lai novērstu D3 vitamīna ļoti bīstamo ietekmi, ko rada ieelpošana. Ja ar šādām procedūrām un pasākumiem ar minēto ļoti bīstamo ietekmi saistītos riskus novērst vai minimalizēt nav iespējams, ar piedevu un premiksiem rīkojas, izmantojot individuālos aizsardzības līdzekļus, to vidū elpceļu aizsarglīdzekļus.

                        2027. gada 11. septembris

                        Piena aizstājējbarība sivēniem

                        —

                        —

                        10 000  SV

                        Liellopi

                        —

                        —

                        4 000  SV

                        Piena aizstājējbarība teļiem

                        —

                        —

                        10 000  SV

                        Aitas

                        —

                        —

                        4 000  SV

                        Gaļas cāļi

                        —

                        —

                        5 000  SV

                        Tītari

                        —

                        —

                        5 000  SV

                        Citi mājputni

                        —

                        —

                        3 200  SV

                        Zirgu dzimtas dzīvnieki

                        —

                        —

                        4 000  SV

                        Lašu dzimtas zivis

                        —

                        —

                        60 000  SV

                        Citu sugu zivis

                        —

                        —

                        3 000  SV

                        Citu sugu dzīvnieki

                        —

                        —

                        2 000  SV

               (1)  40 SV holekalciferola = 0,001 mg holekalciferola.

               (2)  Sīkāka informācija par analīzes metodēm ir pieejama šādā references laboratorijas tīmekļvietnē: https://ec.europa.eu/jrc/en/eurl/feed-additives/evaluation-reports.


title: Komisijas Īstenošanas regula (ES) 2019/850 (2019. gada 24. maijs), ar ko 303. reizi groza Padomes Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kuras saistītas ar organizācijām ISIL (Da'esh) un Al-Qaida

text:
                  27.5.2019

                  LV

                  Eiropas Savienības Oficiālais Vēstnesis

                  L 139/8

         KOMISIJAS ĪSTENOŠANAS REGULA (ES) 2019/850
         (2019. gada 24. maijs),
         ar ko 303. reizi groza Padomes Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kuras saistītas ar organizācijām ISIL (Da'esh) un Al-Qaida

         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 2002. gada 27. maija Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kuras saistītas ar organizācijām ISIL (Da'esh) un Al-Qaida (1), un jo īpaši tās 7. panta 1. punkta a) apakšpunktu un 7.a panta 5. punktu,
         tā kā:

                     (1)

                     Regulas (EK) Nr. 881/2002 I pielikumā ir uzskaitītas personas, grupas un organizācijas, uz kurām saskaņā ar minēto regulu attiecas līdzekļu un saimniecisko resursu iesaldēšana.

                     (2)

                     Apvienoto Nāciju Organizācijas Drošības padomes Sankciju komiteja 2019. gada 21. maijā nolēma svītrot vienu ierakstu no to personu, grupu un organizāciju saraksta, uz kurām jāattiecina līdzekļu un saimniecisko resursu iesaldēšana. Tādēļ attiecīgi būtu jāgroza Regulas (EK) Nr. 881/2002 I pielikums.

               IR PIEŅĒMUSI ŠO REGULU.

            1. pants
            Regulas (EK) Nr. 881/2002 I pielikumu groza saskaņā ar šīs regulas pielikumu.

            2. pants
            Šī regula stājas spēkā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 24. maijā

                  Komisijas

                  un tās priekšsēdētāja vārdā –

                  Ārpolitikas instrumentu dienesta vadītājs

            (1)  OV L 139, 29.5.2002., 9. lpp.

            PIELIKUMS
            Regulas (EK) Nr. 881/2002 I pielikumu groza šādi:
            sadaļā “Fiziskās personas” svītro šādu ierakstu: “Mazen Salah

                  Mohammed
                (alias a) Mazen Ali Hussein, b) Issa Salah Muhamad). Dzimšanas datums: a) 1.1.1982., b) 1.1.1980. Dzimšanas vieta: Bagdāde, Irāka. Valstspiederība: Irākas. Pases Nr.: Vācijas ceļošanas dokuments (“Reiseausweis”) A 0144378 (anulēts no 2012. gada septembra). Adrese: 94051 Hauzenberg, Germany. 2.a panta 4. punkta b) apakšpunktā minētais paziņošanas datums: 6.12.2005.”


title: Komisijas Īstenošanas regula (ES) 2019/772 (2019. gada 16. maijs), ar ko Regulu (ES) Nr. 1300/2014 groza attiecībā uz aktīvu reģistru nolūkā apzināt šķēršļus piekļūstamībai, sniegt informāciju lietotājiem un uzraudzīt un novērtēt progresu piekļūstamības jomā (Dokuments attiecas uz EEZ.)

text:
                  27.5.2019

                  LV

                  Eiropas Savienības Oficiālais Vēstnesis

                  LI 139/1

         KOMISIJAS ĪSTENOŠANAS REGULA (ES) 2019/772
         (2019. gada 16. maijs),
         ar ko Regulu (ES) Nr. 1300/2014 groza attiecībā uz aktīvu reģistru nolūkā apzināt šķēršļus piekļūstamībai, sniegt informāciju lietotājiem un uzraudzīt un novērtēt progresu piekļūstamības jomā
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2016. gada 11. maija Direktīvu (ES) 2016/797 par dzelzceļa sistēmas savstarpēju izmantojamību Eiropas Savienībā (1) un jo īpaši tās 5. panta 11. punktu,
         tā kā:

                     (1)

                     Saskaņā ar Komisijas Regulas (ES) Nr. 1300/2014 (2) 7. pantu Regulas (ES) Nr. 1300/2014 pielikuma 7. nodaļa ir jāgroza, lai precizētu aktīvu reģistra iezīmes, tostarp saturu, datu formātu, funkcionālo un tehnisko arhitektūru, ekspluatācijas režīmu, datu ievades un aplūkošanas noteikumus, pašnovērtēšanas noteikumus un noteikumus par to struktūrvienību iecelšanu, kuras atbild par datu sniegšanu.

                     (2)

                     Saskaņā ar Eiropas Parlamenta un Padomes Regulas (ES) 2016/796 (3) 5. panta 1. punktu un Regulas (ES) Nr. 1300/2014 7. panta 2. punktu tika izveidota darba grupa, kuras uzdevums bija izstrādāt ieteikuma priekšlikumu par to datu minimālo struktūru un saturu, kas vācami iekļaušanai aktīvu reģistrā nolūkā apzināt šķēršļus piekļūstamībai, sniegt informāciju lietotājiem un uzraudzīt un novērtēt progresu piekļūstamības jomā. Minētā darba grupa beidza darbu 2017. gada maijā, un tā rezultātā Aģentūra noformulēja ieteikumu ERA-REC-128 par Regulas (ES) Nr. 1300/2014 grozījumiem.

                     (3)

                     Aktīvu reģistrs ir statisks rīks, kas norāda uz aprīkojuma esību, un tāpēc nav paredzēts informācijas sniegšanai par aprīkojuma statusu un darbību.

                     (4)

                     Ja attiecībā uz staciju vai tās elementiem tiek veikta atjaunošana, modernizēšana vai citi darbi, kas paredzēti valsts īstenošanas plānā saskaņā ar Regulas (ES) Nr. 1300/2014 8. pantu, būtu jāvāc informācija, kas saistīta ar šo darbu, stacijas vai tās elementu atbilstību Regulai (ES) Nr. 1300/2014.

                     (5)

                     Šajā regulā paredzētie pasākumi ir saskaņā ar atzinumu, ko sniegusi komiteja, kura izveidota ar Direktīvas (ES) 2016/797 51. panta 1. punktu,

               IR PIEŅĒMUSI ŠO REGULU.

            1. pants
            Regulu (ES) Nr. 1300/2014 groza šādi:

                        1)

                        pēc 7. panta iekļauj šādu 7.a pantu:

                           “7.a pants
                           Piekļūstamības datu vākšana, uzturēšana un apmaiņa

                              1.   Deviņos mēnešos pēc 2019. gada 16. jūnija katra dalībvalsts nolemj, kuras struktūrvienības atbild par piekļūstamības datu vākšanu, uzturēšanu un apmaiņu.

                              2.   Dalībvalstis var lūgt Komisijai pagarināt šo termiņu. Šis pagarinājums ir izņēmums, tiek pienācīgi pamatots un piešķirts uz ierobežotu laiku. To jo sevišķi uzskata par pamatotu, ja Eiropas Savienības Dzelzceļu aģentūra divus mēnešus pēc šīs regulas stāšanās spēkā nav darījusi pieejamus un pilnībā darbotiesspējīgus datu vākšanas rīku un ekspluatācijas režīmus, kas noteikti šīs regulas pielikumā.

                              3.   Katrai stacijai ir struktūrvienība, kas atbild par piekļūstamības datu apmaiņu.

                              4.   Datu vākšanu un konversiju pabeidz 36 mēnešos pēc šīs regulas stāšanās spēkā.

                              5.   Kamēr Komisijas Regulas (ES) Nr. 454/2011 (*1) I pielikuma 7.2., 7.3. un 7.4. iedaļā aprakstītā datu apmaiņas arhitektūra vēl nav pilnībā darbotiesspējīga, piekļūstamības datu apmaiņa izpaužas kā minēto datu nosūtīšana Eiropas dzelzceļa staciju piekļūstamības datubāzei (ERSAD), kuru mitina Eiropas Savienības Dzelzceļu aģentūra.

                           (*1)  Komisijas 2011. gada 5. maija Regula (ES) Nr. 454/2011 par savstarpējas izmantojamības tehnisko specifikāciju attiecībā uz Eiropas dzelzceļu sistēmas pasažieru pārvadājumu telemātikas lietojumprogrammu apakšsistēmu (OV L 123, 12.5.2011., 11. lpp.).”;"

                        2)

                        pielikumu groza saskaņā ar šīs regulas pielikumu.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 16. maijā

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 138, 26.5.2016., 44. lpp.

            (2)  Komisijas 2014. gada 18. novembra Regula (ES) Nr. 1300/2014 par savstarpējas izmantojamības tehniskajām specifikācijām attiecībā uz Savienības dzelzceļa sistēmas pieejamību personām ar invaliditāti un personām ar ierobežotām pārvietošanās spējām (OV L 356, 12.12.2014., 110. lpp.).

            (3)  Eiropas Parlamenta un Padomes 2016. gada 11. maija Regula (ES) 2016/796 par Eiropas Savienības Dzelzceļu aģentūru un ar ko atceļ Regulu (EK) Nr. 881/2004 (OV L 138, 26.5.2016., 1. lpp.).

            PIELIKUMS
            Regulas (ES) Nr. 1300/2014 pielikumu groza šādi:

                        1)

                        pielikuma 2. nodaļas 2.3. iedaļā pēc pirmā teikuma iekļauj šādu daļu:
                        “Piekļūstamības dati

                        Piekļūstamības dati ir ar dzelzceļa pasažieru staciju piekļūstamību saistīta informācija, kas ir jāvāc un jāuztur un ar kuru ir jāapmainās, proti, dzelzceļa pasažieru staciju iezīmju un aprīkojuma apraksts. Minēto aprakstu attiecīgā gadījumā papildina informācija par stacijas atbilstību šīm SITS.”;

                        2)

                        pielikuma 7. nodaļas 7.2. iedaļas 7.2.1. apakšiedaļā iekļauj šādas apakšiedaļas:
                        “7.2.1.1.   Aktīvu reģistrs – infrastruktūra

                        7.2.1.1.1.   Funkcionālā un tehniskā arhitektūra
                        Aktīvu reģistra funkcijas ir:

                                    1)

                                    apzināt esošos kavēkļus un šķēršļus, kas traucē piekļūstamībai;

                                    2)

                                    sniegt praktisku informāciju lietotājiem;

                                    3)

                                    uzraudzīt un novērtēt progresu piekļūstamības jomā.

                              Piekļūstamības datu apmaiņas arhitektūra noteikta Regulā (ES) Nr. 454/2011 (TAP SITS).
                        Piekļūstamības datu formatēšanai un apmaiņai piemēro šādus standartus:

                                    1)

                                    CEN/TS 16614-1:2014 Sabiedriskais transports. Tīkla un laika grafika datu apmaiņa (NeTEx). 1. daļa. Sabiedriskā transporta tīkla topoloģijas apmaiņas formāts 2014-05-14

                                    2)

                                    EN 12896-1:2016 Sabiedriskais transports. Datu paraugmodelis. Kopējās koncepcijas (Transmodel)

                              Harmonizēts īpašs Transmodel profils paredzētajam konkrētajam lietojumam noteikts O papildinājuma 1. punktā minētajos tehniskajos dokumentos.
                        7.2.1.1.2.   Piekļūstamības datu ievades un pašnovērtēšanas noteikumi
                        Piekļūstamības datu ievades un pašnovērtēšanas noteikumi ir šādi:

                                    1)

                                    struktūrvienībām, kas vāc ar aktīviem saistītos piekļūstamības datus, nav jābūt neatkarīgām no struktūrvienībām, kas veic konkrēto aktīvu pārvaldību ikdienā;

                                    2)

                                    pirmo reizi vācot piekļūstamības datus pēc tam, kad stājusies spēkā Komisijas Īstenošanas regula (ES) 2019/772 (*1), staciju atbilstību šīm SITS var reģistrēt kā nenovērtētu;

                                    3)

                                    ja attiecībā uz staciju vai tās elementiem tiek veikta atjaunošana, modernizēšana vai citi darbi, kas paredzēti valsts īstenošanas plānā attiecībā uz šīm SITS, attiecīgos piekļūstamības datus atjaunina, attiecīgā gadījumā norādot informāciju par atbilstību šīm SITS;

                                    4)

                                    informāciju par atbilstību šīm SITS var atjaunināt, pamatojoties uz šo SITS 6.2.4. punktā aprakstīto SVA;

                                    5)

                                    nav jāreģistrē, vai iekārtas ir darba kārtībā.

                              Komisija dara pieejamu datu vākšanas rīku, kura ekspluatācijas režīmi aprakstīti O papildinājuma 2. punktā minētajos tehniskajos dokumentos.
                        Ja jau ir strukturēti piekļūstamības dati, kurus ir iespējams konvertēt atbilstīgi harmonizētajam profilam, kā alternatīvu var nosūtīt šos datus pēc to konversijas. Esošo piekļūstamības datu konversijas metode un saziņas protokols ir noteikti O papildinājuma 3. punktā minētajos tehniskajos dokumentos.
                        7.2.1.1.3.   Aplūkošanas noteikumi
                        No ERSAD:

                                    1)

                                    interesentiem ir iespējams piekļūt informācijai publiskā tīmekļvietnē, kuru mitina Eiropas Savienības Dzelzceļu aģentūra;

                                    2)

                                    reģistrētām valsts iestādēm ir iespējams izgūt visus piekļūstamības datus, kas attiecas uz konkrēto dalībvalsti;

                                    3)

                                    Komisijai un Aģentūrai ir iespējams izgūt visus piekļūstamības datus.

                           ERSAD datubāze, kuru mitina Aģentūra, nav saistīta ar citu(-ām) datubāzi(-ēm).
                        7.2.1.1.4.   Lietotāju atsauksmju pārvaldības noteikumi
                        Lietotāju atsauksmes var būt šādu veidu:

                                    1)

                                    organizāciju atsauksmes no lietotāju apvienībām, tostarp no organizācijām, kuras pārstāv personas ar invaliditāti: var izmantot esošās struktūras, ja tajās ir iekļauti pārstāvji no organizācijām, kuras apvieno personas ar invaliditāti un personas ar ierobežotām pārvietošanās spējām, un ja situācija ir atspoguļota atbilstīgā līmenī, kam nav obligāti jābūt valsts līmenim. Lietotāju atsauksmju sniegšanas procedūru organizē tā, lai šīs organizācijas varētu piedalīties ar vienlīdzīgām iespējām;

                                    2)

                                    individuālas atsauksmes: tīmekļvietnes apmeklētājiem nodrošina iespēju ziņot par nepareizu informāciju gadījumā, ja piekļūstamības dati, kas attiecas uz konkrētu staciju, ir kļūdaini, un saņemt apstiprinājumu par atsauksmes saņemšanu.

                              Abos gadījumos struktūrvienība(-as), kas atbild par datu vākšanu, uzturēšanu un apmaiņu, pienācīgi ņem vērā lietotāju atsauksmes.

                           (*1)  Komisijas 2019. gada 16. maija Īstenošanas regula (ES) 2019/772, ar ko Regulu (ES) Nr. 1300/2014 groza attiecībā uz aktīvu reģistru nolūkā apzināt šķēršļus piekļūstamībai, sniegt informāciju lietotājiem un uzraudzīt un novērtēt progresu piekļūstamības jomā (OV L 139 I, 27.5.2019., 1. lpp.)].”;"

                        3)

                        pievieno šādu papildinājumu:

                              “O papildinājums

                                 Tehnisko dokumentu saraksts

                                          Kārtas numurs

                                          Nosaukums

                                          1.

                                          Harmonizēts īpašs tīkla un laika grafika datu apmaiņas (NeTEx) profils, ko izmanto staciju aprakstam

                                          2.

                                          Datu vākšanas rīka ekspluatācijas režīmi

                                          3.

                                          Esošo piekļūstamības datu konversijas metode, tostarp ārējās saskarnes un saziņas protokola apraksts

               (*1)  Komisijas 2019. gada 16. maija Īstenošanas regula (ES) 2019/772, ar ko Regulu (ES) Nr. 1300/2014 groza attiecībā uz aktīvu reģistru nolūkā apzināt šķēršļus piekļūstamībai, sniegt informāciju lietotājiem un uzraudzīt un novērtēt progresu piekļūstamības jomā (OV L 139 I, 27.5.2019., 1. lpp.)].”;”